recursal/SuperWikiNEXT-32B huggingface dataset:
**மிருதுளா சின்கா** (*Mridula Sinha*, 27 நவம்பர் 1942 - 18 நவம்பர் 2020) இந்திய மாநிலம் கோவாவின் முன்னாள் ஆளுநர் ஆவார். இவர் புகழ்பெற்ற இந்தி இலக்கிய எழுத்தாளரும் அரசியல்வாதியும் ஆவார்.

இளமைப் பருவம்
-------------

மிருதுளா பீகார் மாநிலத்திலுள்ள முசாஃபர்பூர் மாவட்டத்தில் *சாப்ரா தரம்பூர் யாடு* என்ற ஊரில் தந்தை பாபு சாபைல் சிங்கிற்கும் தாயார் அனுபா தேவிக்கும் மகளாக நவம்பர் 27, 1942இல் பிறந்தார். சாப்ராவில் துவக்கக் கல்வியையும் லக்கிசராய் மாவட்டத்திலுள்ள *பாலிகா வித்யாபீத்தில்* பிந்தையக் கல்வியையும் கற்றார். சிறு வயதிலிருந்தே மிருதுளாவிற்கு இந்தி இலக்கியத்தில் நாட்டம் ஏற்பட்டது. பள்ளிக்காலத்திலேயே இந்தி உரைநடை எழுத்தில் சிறந்து விளங்கினார்.

மிருதுளா இளங்கலைப் படிப்பை முடிப்பதற்கு முன்னதாகவே அவரது பெற்றோர், மிருதுளாவுக்கு திருமண ஏற்பாடு செய்தனர்; பீகாரின் முசாஃபர்பூர் நகரத்தில் கல்லூரி விரிவுரையாளராக இருந்த டா.இராம் கிருபால் சின்காவை கரம் பிடித்தார். திருமணத்திற்குப் பின்னரும் தமது கல்வியைத் தொடர்ந்த மிருதுளா உளவியல் துறையில் முதுகலைப் பட்டம் பெற்றார். தமது கணவர் பணி புரிந்த அதே கல்லூரியில் விரிவுரையாளராகப் பணிக்கமர்ந்தார். ஏழைகளுக்கு சேவை புரிய எண்ணிய இந்த இணையர் பிகாரின் கிழக்கு சம்பாரன் மாவட்டதிலிருந்த மிகவும் பிற்பட்ட *மோதியரி* என்ற சிற்றூருக்கு இடம் பெயர்ந்தனர். இடைவேளையில் ஆசிரியர் பயிற்சியிலும் இளங்கலைப் பட்டம் பெற்ற மிருதுளா அங்கிருந்த பள்ளியின் தலைமை ஆசிரியராகப் பணியாற்றினார்.

பணி வாழ்வு
----------

மேற்சான்றுகள்
-------------

1. ↑  "PRESS COMMUNIQUE". *Press Information Bureau*. 26 August 2014.. பார்த்த நாள்: 26 August 2014.
2. ↑  "Sheila Dikshit resigns; Kalyan Singh is new Governor of Rajasthan". *இந்தியன் எக்சுபிரசு*. PTI. 26 August 2014.. பார்த்த நாள்: 26 August 2014.
3. ↑  "Mridula Sinha appointed Goa Governor". *Goa News*. Goa News Desk. 26 August 2014.. பார்த்த நாள்: 26 August 2014.
4. ↑  Balika Vidyapeeth
5. ↑  "Mridula Sinha". Nth Wall. 27 ஆகஸ்ட் 2014 அன்று மூலம் பரணிடப்பட்டது. 26 August 2014 அன்று பார்க்கப்பட்டது.
**தயா** (Daya) என்கிற *கிரேஸ் மார்ட்டின் தாண்டன்* 1998 அக்டோபர் 24இல் *பென்சில்வேனியா*, *மவுண்ட் லெபனானில்* பிறந்த ஒரு அமெரிக்க பாடகர் ஆவார். இவர், *ஆர்ட்பீட் இசட் என்டெர்டெயின்மென்ட்* மற்றும் *ரெட் டிஸ்டிரிபியூசன்* போன்ற நிறுவனங்களுடன் ஒப்பந்தம் செய்து, "எக்ஸ்டென்டட் ப்ளே தயா" என்கிற பெயரில் தனது இசைத் தொகுப்பினை செப்டம்பர் 4, 2015இல் வெளியிட்டார். இதில் "பில்போர்டு ஹா *100ல் 23வது இடத்தைப் பிடித்த "ஹைட் அவே" பாடலும் அடங்கும். அக்டோபர் 7, 2016 அன்று அவர் அறிமுகமான* "சிட் ஸ்டில், லுக் ப்ரட்டி*" இசைத் தொகுப்பினை வெளியிட்டார்.*

ஆரம்ப வாழ்க்கை
--------------

தயா, *பிட்ஸ்பர்க்* நகரில் பிறந்தார் மற்றும் *பென்சில்வேனியா*விலுள்ள *மவுண்ட் லெபனானின்* புறநகர் பகுதியில் வளர்ந்தார். அவரின் தந்தைவழி தாத்தா ஒரு இந்திய அமெரிக்கர் ஆவார். ஒரு பஞ்சாபியரான இவரின் தாத்தா, இந்தியாவிலிருந்து, அமெரிக்காவில் குடியேறினார். இவருக்கு, *ரேச்சல்*, *மரியானா*, *சீலியா* மற்றும் *ஏவரி* என்ற நான்கு சகோதரிகள் உள்ளனர். இவருடைய பெயரான தயா என்கிற சமஸ்கிருத சொல்லிற்கு, "கருணை" அல்லது "இரக்கம்" எனப் பொருள்படும். இவர், ஆரம்பக் கல்வியை செயின்ட் பெர்னார்ட் பள்ளியில் கற்றார். பின்னர் அவர் *மவுண்ட். லெபனான்* உயர்நிலை பள்ளியில், பட்டம் பெற்றார். தன் 3வது வயதில், பியானோவைக் கற்றுக் கொள்ளத் தொடங்கினார், தனது பதினோராவது வயதில் *ஜாஸ் பியானோ*வு கற்றுக்கொள்ளாத் துவங்கினார். அதே சமயத்தில் உகுலெலெ, *சாக்ஸபோன்,* மற்றும் புல்லாங்குழல் வாசிக்கக் கற்றுக் கொண்டார். உயர்நிலைப் பள்ளியில் படிக்கும்போது, தயா, *இன்டர்லோச்சென் ஆர்ட்ஸ்* முகாமில் பாடல் எழுதுவதற்கான பயிற்சியை மேற்கொண்டார்.

குறிப்புகள்
-----------

1. ↑
2. ↑  "Daya - Biography | Billboard" (ஆங்கிலம்).
3. ↑  "Daya 106.9 The Q". 2015-10-07 அன்று மூலம் பரணிடப்பட்டது. 2019-03-19 அன்று பார்க்கப்பட்டது.
4. ↑  "Daya – Hide Away – CBS Pittsburgh". 2018-06-14 அன்று மூலம் பரணிடப்பட்டது. 2019-03-19 அன்று பார்க்கப்பட்டது.
5. ↑  "Z Entertainment Management". 2015-10-06 அன்று மூலம் பரணிடப்பட்டது. 2019-03-19 அன்று பார்க்கப்பட்டது.
6. ↑  "iTunes (U.S.) – Music – Daya – Daya – EP".
7. ↑  "Music preview: Mt. Lebanon singer Daya has shot at pop fame".
8. 1 2  "A Lebo Pop Princess".
9. ↑  "Mt. Lebanon's Daya is a rising pop star who remains grounded". 2016-10-06 அன்று மூலம் பரணிடப்பட்டது. 2019-03-19 அன்று பார்க்கப்பட்டது.
**பைரவேஸ்வரர் கோயில்**, இந்தியாவின் தமிழ்நாட்டில் சோழபுரத்தில் அமைந்துள்ள சிவன் கோயில்களில் ஒன்றாகும்.

அமைவிடம்
--------

இக்கோயில் கும்பகோணம்-சென்னை நெடுஞ்சாலையில் 13 கிமீ. தொலைவில் உள்ள சோழபுரத்தில் அமைந்துள்ளது. சோழபுரம் முன்னர் பைரவபுரம் என்றழைக்கப்பட்டது.

அமைப்பு
-------

பழமை வாய்ந்த சோழர் காலக் கோயிலான இக்கோயிலுக்கு முகப்பு எதுவும் இல்லை. உள்ளே முகப்பு மண்டபத்தின் அடித்தளம் மட்டுமே உள்ளது. கருவறை வாயிலின் இரு புறமும் விநாயகர் உள்ளனர். அருகில் முருகன் உள்ளார். இறைவி தெற்கு நோக்கிய நிலையில் உள்ளார்.

மூலவர்
------

இத்தலம் பைரவர், சிவனாகத் தோன்றிய தலம் என்ற பெருமையுடையது. இக்கோயிலின் மூலவர் பைரவேஸ்வரர் என்றழைக்கப்படுகிறார். லிங்கத் திருமேனியாக உள்ள மூலவர் நான்கடி உயரமுள்ள ஆவுடையார் மீது இரண்டடி உயரமுள்ள பாணத்துடன் உள்ளார். இத்தலம் 64 பைரவ வடிவங்களும் தோன்றிய தலமென்றும், பைரவேஸ்வரர் ஆதிமூலம் என்றும் கூறுவர். அம்மன் சன்னதியில் ஒரு பீடத்தில் அம்மனின் திருமுகம் மட்டும் காணப்படுகிறது. இக்கோயிலில் அஷ்ட புஜ பைரவர் உள்ளார். இங்கு 64 பீடங்கள் உள்ளன. இந்த 64 பீடங்களிலும் 64 பைரவர்களும் அமர்ந்து பூசையும், தியானமும் செய்வதாக நம்பப்படுகிறது.

பிற தெய்வங்கள்
--------------

இக்கோயிலில் அர்த்தநாரீசுவரர், அஷ்டபுஜ துர்க்கை, தட்சிணாமூர்த்தி, கங்காளர், கல்யாணசுந்தரர் ஆகியோர் உள்ளனர்.

பூசை
----

அஷ்டமி திதியில் மூலவருக்கு மஞ்சட்பொடி, மாப்பொடி, எலுமிச்சம்பழம், நார்த்தம்பழம், பால் ஆகியவற்றால் அபிஷேகம் செய்யப்படுகிறது. சனிக்கிழமை வழிபாடு இங்கு சிறப்பாக நடைபெறுகிறது.

மேற்கோள்கள்
-----------

1. 1 2 3 4 5  கடம்பூர் விஜயன், ஒரே கோயிலில் 64 பைரவர்கள், தினமணி, 21 ஆகஸ்டு 2020
2. ↑  Tamil Nadu Tourism, Bhairaveswarar Temple, Cholapuram
3. ↑  நவக்கிரஹ தோஷ பரிகாரத் தலங்கள், சோழபுரம் ஸ்ரீ பைரவேஸ்வரர் ஆலயம்
4. 1 2 3  அருள்மிகு பைரவேஸ்வரர் திருக்கோவில், சோழபுரம்
**விநாயக் தாமோதர் கர்நாடகி** (*Vinayak Damodar Karnataki*) (19 ஜனவரி 1906 - 19 ஆகஸ்ட் 1947) பொதுவாக **மாஸ்டர் விநாயக்** என்று குறிப்பிடப்படுகிறார். 1930கள் - 1940களில் பணியாற்றிய ஓர் இந்திய நடிகரும் திரைப்பட இயக்குநரும் ஆவார்.

தனிப்பட்ட வாழ்க்கை
------------------

மாஸ்டர் விநாயக் இந்தியாவின் மகாராட்டிராவின் கோலாப்பூரில் பிறந்தார். இவர் சுசீலா என்பவரை மணந்தார். மறைந்த நடிகை நந்தாவும் , நடிகை ஜெய்ஸ்ரீ டி. என்பவரை மணந்த திரைப்பட தயாரிப்பாளரும் இயக்குனருமான ஜெயப்பிரகாஷ் கர்நாடகியும் இவரது பிள்ளைகளாவர். 

இவர் இந்திய திரைப்படத் துறையில் உள்ள பல ஆளுமைகளுடன் தொடர்புடையவர். இவரது சகோதரர் வாசுதேவ் கர்நாடகி ஒளிப்பதிவாளரானார். அதே நேரத்தில் புகழ்பெற்ற திரைப்பட பிரமுகர்கள் பாபுராவ் பெந்தர்கர் (1896-1967), பால்ஜி பெந்தர்கர் (1897-1994) இவரது ஒன்றுவிட்ட சகோதரர்கள். இவர் புகழ்பெற்ற திரைப்பட இயக்குனர் வி. சாந்தாராமின் தாய்வழி உறவினராவார். இவர் விநாயக் மங்கேஷ்கர் குடும்பத்தின் ஒரு நல்ல நண்பராவார். மேலும், லதா மங்கேஷ்கரை திரைப்படத் துறைக்கு அறிமுகப்படுத்தி  தனது திரைப்படமான *பஹீலே மங்களகௌர்* என்ற படத்தில் வாய்ப்பளித்தார்.

இவர் 1936 இல் *ஹன்ஸ் பிட்சர்ஸ்* என்ற நிறுவனத்தை இணை நிறுவினார். இவரது படைப்புகளில், 1936ஆம் ஆண்டு வெளியான *பிரம்மச்சாரி* என்ற மராத்தி திரைப்படத்துக்காக இவர் சிறப்பாக நினைவுகூரப்பட்டார். இந்தப் படத்தில் முன்னணி நாயகியை ( மீனாட்சி சிரோத்கர் ) குளியல் உடையில் நடிக்க வைத்தது அபோது சர்ச்சைக்குரியதாக கருதப்பட்டது.

இறப்பு
------

விநாயக் 1947இல் மும்பையில் காலமானார்.

மேற்கோள்கள்
-----------

1. 1 2  "Archived copy". 14 October 2016 அன்று மூலம் பரணிடப்பட்டது. 4 October 2016 அன்று பார்க்கப்பட்டது.CS1 maint: archived copy as title (link)
2. ↑   *Encyclopedia of Bharat Ratnas*.. பார்த்த நாள்: 4 May 2013.
3. ↑  Death of Nanda's father பரணிடப்பட்டது 29 மார்ச் 2014 at the வந்தவழி இயந்திரம்; accessed 30 March 2014.

வெளி இணைப்புகள்
---------------

* ஐ.எம்.டி.பி இணையத்தளத்தில் Master Vinayak

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* VIAF
* WorldCat

 |
| தேசிய | 
* ஜெர்மனி
* United States

 |
**மிசேல் டி கிரெட்சர்** (*Michelle de Kretser*, பிறப்பு: 11 நவம்பர் 1957) ஆத்திரேலியப் புதின எழுத்தாளரும், இலங்கையில் பிறந்தவரும் ஆவார். 1972 ஆம் ஆண்டில் தனது 14வது அகவையில் ஆத்திரேலியாவுக்குக் குடிபெயர்ந்தவர்.

வாழ்க்கைச் சுருக்கம்
--------------------

கொழும்பு நகரில் பிறந்த மிசேல் கொழும்பு மெதடித்தக் கல்லூரியிலும் பின்னர் மெல்பேர்ண், மற்றும் பாரிசிலும் கல்வி கற்றார்.

லோன்லி பிளானெட் என்ற சுற்றுலா நிறுவனம் ஒன்றில் 1999 ஆம் ஆண்டில் பணியாற்றும் போது "த ரோஸ் குரோவர்" (*The Rose Grower*) என்ற தனது முதலாவது புதினத்தை எழுதி வெளியிட்டார். 2003 ஆண்டில் இவர் வெளியிட்ட "த ஹாமில்ட்டன் கேஸ்" (*The Hamilton Case*) என்ற இரண்டாவது நூலுக்கு தாஸ்மேனியா பசிபிக் விருது, ஐக்கிய இராச்சியத்தின் என்கோர் விருது, பொதுநலவாய எழுத்தாளர்கள் விருது ஆகியன கிடைத்தன. 2007 ஆம் ஆண்டில் "த லொஸ்ட் டாக்" (*The Lost Dog*) என்ற நூலை வெளியிட்டார். இந்நூல் 2008 ஆம் ஆண்டுக்கான மான் புக்கர் பரிசுக்குப் பரிந்துரைக்கப்பட்ட 13 நூல்களில் ஒன்றாகும். 1989 முதல் 1992 வரை *Australian Women's Book Review* இதழின் ஆசிரியராகப் பணியாற்றினார். *Questions of Travel* என்ற இவரது நான்காவது நூலுக்கு 2013 ஆம் ஆண்டுக்கான மைல்ஸ் பிராங்கிளின் விருது (ஆ$60,000) கிடைத்தது.

விருதுகள்
---------

* 2008 – நியூ சவுத் வேல்ஸ் பிரதமரின் இலக்கிய விருது
* 2013 – மைல்ஸ் பிராங்கிளின் விருது

மேற்கோள்கள்
-----------

1. ↑  "De Kretser, Michelle". AustLit. 2006-11-01. 2013-06-19 அன்று பார்க்கப்பட்டது.
2. ↑  Where she comes from

வெளி இணைப்புகள்
---------------

* Interview
* Man Booker longlist announced
ஒரு இரு வாழ் பரப்பியின் படம். இவைகளில் pBSori and 2 micron என்ற இரு தொடக்க புள்ளிகள் உள்ளதால் இவைகளால் இ.கோலி மற்றும் ஈசுடில் பல்கி பெருகி இருக்க முடியும்.இரு வாழ் பரப்பி (Binary vector) என்பது தனது இழை வரிசையில் (DNA sequence) இரண்டு தொடக்க புள்ளிகள் (Ori or Origin) கொண்டுள்ளதால், இவைகளால் இரு வெவ்வேறு வாழ்யிடத்தில் இருக்க அல்லது பல்கி பெருக முடியும். எடுத்துக்காட்டாக பயிர் உருமாற்றத்தில் பயன்படும் அக்ரோ பரப்பிகள் (Ex.pGA vectors or pCAMBIA) இ.கோலியிலும் , பயிர்நோய்கோலுயிரிலும் (Agrobacterium) பல்கி பெருகும் தன்மையெய் கொண்டுள்ளன. ஈசுட்-இரு கலப்பின முறையில் (Yeast-two hybrid system) பயன்படுத்தப்படும் அனைத்து பரப்பிகளும் இதனில் அடங்கும். மேலும் ஈசுட்-இரு கலப்பின முறையில் பாவிக்கப்படும் பரப்பிகளுக்கு "சட்டில்" பரப்பிகள் (Shuttle vectors) எனவும் அழைக்கப்படும். ஏனெனில் இவைகள் ஈசுடின் உட்கருவுக்குள் சென்று வெளியில் வருவதால் அல்லது வெளியில் இருந்து உட்கருவுக்குள் செல்லும் தன்மை உள்ளதால் "சட்டில்" பரப்பிகள் எனப்பெயர்.

உசாத்துணை
---------

* "T-DNA Binary Vectors and Systems", Lan-Ying Lee and Stanton B. Gelvin, Department of Biological Sciences, Purdue University, West Lafayette, Indiana 47907–1392
**நேரு அறிவியல் தொழில்நுட்ப அருங்காட்சியகம்** (*Nehru Museum of Science and Technology*) என்பது இந்தியாவின் மேற்கு வங்கத்தில் உள்ள காரக்பூரில் உள்ள அருங்காட்சியகம் ஆகும். இது 1990-ல் ஹிஜ்லி தடுப்பு முகாம் கட்டிடத்தில் நிறுவப்பட்டது. பின்னர் இந்திய தொழில்நுட்பக் கழகம்-காரக்பூர் பாரம்பரிய கட்டிடத்திற்கு மாற்றப்பட்டது. இக்கட்டடம் ஹிஜ்லி சகீத் பவன் என்று பெயரிடப்பட்டது. 1930களில் சுதந்திரப் போராட்ட வீரர்களைக் காவலில் வைக்க இந்தியாவில் பிரித்தானிய ஆட்சியாளர்களால் பைசண்டைன் கட்டிடக்கலைக்கு ஒத்ததாக இருக்கும் இந்த அற்புதமான கட்டிடம் பயன்படுத்தப்பட்டது.

கட்டிட வரலாறு
-------------

அந்த நாட்களில் நாடு முழுவதும் சில தடுப்பு முகாம்கள் இருந்தபோதிலும், சிறை வளாகத்திற்குள் காவல்துறையின் துப்பாக்கிச் சூட்டில் இரண்டு கைதிகள் இறந்ததைக் கண்டது ஹிஜ்லி தடுப்பு முகாம் மட்டுமே. இரவீந்திரநாத் தாகூர், சுபாஷ் சந்திர போஸ் மற்றும் பல முக்கிய தேசிய பிரமுகர்கள் தங்கள் கோபத்தைப் பதிவு செய்ய, இந்த சம்பவம் கடுமையான எதிர்ப்பிற்கு வழிவகுத்தது. சுதந்திரத்திற்குப் பிறகு, இந்த கட்டிடம் முதல் இந்திய தொழில்நுட்ப நிறுவனம் (ஆரம்பத்தில் உயர் தொழில்நுட்ப நிறுவனம் என்று அறியப்பட்டது) அமைக்கப் பயன்படுத்தப்பட்டது.

அருங்காட்சியகத்தின் உள்ளடக்கங்கள்
---------------------------------

நேரு அறிவியல் தொழில்நுட்ப அருங்காட்சியகத்தில் இந்தியா முழுவதும் உள்ள பல்வேறு நிறுவனங்கள் மற்றும் அமைப்புகளிடமிருந்து சேகரிக்கப்பட்ட தொழில்நுட்ப மாதிரிகள் உட்படப் பல உட்புற கண்காட்சிகள் உள்ளன. அருங்காட்சியகத்திற்கு வெளியே உள்ள பூங்காவில் 14 திறந்தவெளி விளக்ககாட்சிகள் மற்றும் போர் விமானம் மற்றும் நீராவி இயந்திரம் உட்பட வெளிப்புற கண்காட்சிகள் உள்ளன. இந்த அருங்காட்சியகத்தில் நிறுவனம் மற்றும் மிட்னாபூர் மாவட்டத்தின் வரலாறு தொடர்பான ஆவணங்களைக் காண்பிக்கும் ஒரு காப்பக அறை உள்ளது.

மேலும் பார்க்கவும்
------------------

* சுவாமி விவேகானந்தர் கோளரங்கம், மங்களூர்

வெளி இணைப்புகள்
---------------

* நேரு அறிவியல் மையத்தின் அதிகாரப்பூர்வ தளம்
* இந்திய தொழில்நுட்பக் கழகத்தில் நேரு அருங்காட்சியகம்

மேற்கோள்கள்
-----------

1. ↑  "IIT-Kharagpur remembers its Hijli Jail days". *financialexpress.com*. 2 July 2014 அன்று பார்க்கப்பட்டது.
**பைரவர் கோயில்** என்பது இந்துக் கோயிலின் கருவறையிலுள்ள மூலவர் பைரவர் அம்சமாக இருக்கும் பட்சத்தில் அக்கோயில் பைரவர் கோயில் என்றழைக்கப்படுகிறது. அந்த அம்சமானது வெவ்வேறு திருநாமங்கள் கொண்டு காணப்படுகின்றது.

தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற வேலூர் மாவட்டம் கண்டிப்பேடு பகுதியிலுள்ள பைரவநாதீசுவரர் கோயில் தருமபுரி மாவட்டம் அதியமான்கோட்டை பகுதியிலுள்ள காலபைரவர் கோயில்  திருச்சிராப்பள்ளி மாவட்டம் மலைக்கோட்டை பகுதிக்கு அருகிலுள்ள பைரவநாதசுவாமி கோயில் ஆகியவை சில முக்கிய பைரவர் கோயில்களாகும்.

உலகிலேயே மிகப்பெரிய, 39 அடி உயர பைரவ சிலையுடன் கட்டப்பட்டுள்ள இராட்டைசுற்றிபாளையம் காலபைரவர் கோயில், ஈரோடு மாவட்டத்தின் அவல்பூந்துறை பகுதிக்கு அருகில் இராட்டைசுற்றிபாளையம் புறநகர்ப் பகுதியில், 2023 ஆம் ஆண்டு மார்ச்சு மாதம் 13ஆம் நாள் கும்பாபிசேகம் நடைபெற்று, அமையப் பெற்றுள்ளது.

தஞ்சாவூர் மாவட்டம் கும்பகோணம் புறநகர்ப் பகுதியில் சோழபுரம் பகுதியிலுள்ள பைரவேசுவரர் கோயில் மற்றும் ஏழு பைரவர் சன்னதிகளுடன் கூடிய சென்னை மாவட்டத்தின் திருவான்மியூர் புறநகர்ப் பகுதியில் அமைந்துள்ள மருந்தீசுவரர் கோயில் ஆகியவை பைரவருக்கு பெருமை சேர்க்கும் கோயில்களாகும்.

மேற்கோள்கள்
-----------

1. ↑  "Arulmigu Bairavanatheeswarar Temple, Kandipedu - 632106, Vellore District [TM004280].". *hrce.tn.gov.in*. 2023-07-07 அன்று பார்க்கப்பட்டது.
2. ↑  "Arulmigu Kala Bairavar Temple, Adhiyamankottai - 636807, Dharmapuri District [TM004912].BAIRAVAR". *hrce.tn.gov.in*. 2023-07-07 அன்று பார்க்கப்பட்டது.
3. ↑  Suriyakumar Jayabalan. "Bhairava Temple: அதியமான் கட்டிய பைரவர் கோயில்!". *Tamil Hindustan Times*. 2023-07-07 அன்று பார்க்கப்பட்டது.
4. ↑  "Arulmigu Bairavanathaswamy Temple, Near Rock Fort, Thiruchirappalli - 620008, Thiruchirappalli District [TM025752].". *hrce.tn.gov.in*. 2023-07-07 அன்று பார்க்கப்பட்டது.
5. ↑  செல்வகுமார் (2022-12-05). "Bhairava temple: மிகப்பெரிய பைரவர்.. இவ்வளவு சிறப்பா? மகா கும்பாபிஷேக விழா எப்படியிருக்கும்?". *tamil.abplive.com*. 2023-07-07 அன்று பார்க்கப்பட்டது.
6. ↑  "பைரவரின் கோலங்கள்... திருத்தலங்கள்!". *Hindu Tamil Thisai*. 2017-11-11. 2023-07-07 அன்று பார்க்கப்பட்டது.

வெளி இணைப்பு
------------
**நேரு உயிரியல் பூங்கா** (Nehru Zoological Park) என்றழைக்கப்படும் **ஐதராபாத் மிருகக்காட்சிசாலை** (Hyderabad Zoo) இந்தியாவில் ஐதராபாத் நகரில் மீர் ஆலம் ஏரிக்கு அருகில் அமைந்துள்ளது. இந்தியாவிலுள்ள பெரிய உயிரியல் பூங்காக்களில் இதுவும் ஒன்று. 1.2 சதுர கிலோமீட்டர் பரப்பில் அமைந்துள்ளது. ஏறக்குறைய 1500 வகையான உயிர்வாழ்வன பராமரிக்கப்படுகின்றன. இவைகளில் 340 பறவை இனங்களும் அதிக எண்ணிக்கையில் ஊர்வனவும் அடங்கும். பெரும்பாலான உயிரினங்கள் இயற்கைச் சூழலில் உள்ளன. சென்றுவர பேருந்துகள் உள்ளன. ஒரு அருங்காட்சியகமும் மீன்காட்சிச் சாலையும் சிறுவர் இரயிலும் உண்டு.

வரலாறு
------

இத்தோட்டம் 1962ல் துவங்கப்பட்டது. 1963ஆம் ஆண்டிலிருந்து பொதுமக்கள் உள்ளே அனுமதிக்கப்பட்டனர்.

படக்காட்சியகம்
--------------

* வெள்ளை அரிவாள் மூக்கன்வெள்ளை அரிவாள் மூக்கன்
* மஞ்சள் மூக்கு நாரைகள்மஞ்சள் மூக்கு நாரைகள்
* மஞ்சள் மூக்கு நாரைகள்மஞ்சள் மூக்கு நாரைகள்
* பாபூன் குரங்கு (Hamadryas baboon)பாபூன் குரங்கு (Hamadryas baboon)

மேற்கோள்கள்
-----------

1. ↑  "Zoo Overview". *hyderabadzoo.in*. Hyderabad Zoo. 4 ஜனவரி 2010 அன்று மூலம் பரணிடப்பட்டது. 30 January 2010 அன்று பார்க்கப்பட்டது.

வெளி இணைப்புகள்
---------------

* ஐதராபத்திலுள்ள நேரு உயிரியல் பூங்கா
**பிரான்செஸ்கோ ருச்சி** (*Francesco Ruschi*) 1610 ஆண்டு ரோம் நகரில் பிறந்த இத்தாலிய ஓவியர்.  இவர் ரோம் நகரில் கியூசெப் செசார், பிரான்செஸ்கோ அல்பானி மற்றும் பியட்ராடா கார்டோனா ஆகியோரிடம் கல்வி பயின்றார். 1629 ஆம் ஆண்டுக்கு முன் வெனிஸ்  நகரில் குடிபுகுந்தார்.  இவர்ஜி எழுத்தாளர் ஜியோவன் பிரான்செஸ்கோ லொபரனின் நண்பர்களில் ஒருவர்.  லொபரனுக்காக ஏராளமான அட்டைப்  படங்களை வரைந்திருக்கிறார். 1656 ல்  ட்ரிவிசோ சென்றார். பின்பு 1991 ஆம் ஆண்டு மரணமடைந்தார்.

பணி
---

ருச்சு பாலோ வெரோனீஸின் ஓசியத்தில் தாக்கம் கொண்டு ஏராளமான படைப்புக்களை உருவாக்கினார். 1641 ஆம் ஆண்டு வரைந்த மடோனா மற்றும் புனிதர்கள் படம் உலகப்புகழ்பெற்றது.

மேற்கோள்கள்
-----------


விக்கிமீடியா பொதுவகத்தில்,  
 ***ருச்சி***   
என்பதின் ஊடகங்கள் உள்ளன. 


* "Ruschi, Francesco". *Treccani*. 2013-11-25 அன்று பார்க்கப்பட்டது.


| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
	+ 2
* WorldCat
	+ 2

 |
| தேசிய | 
* Spain
* இத்தாலி
* செக் குடியரசு
* போர்த்துகல்
* Vatican

 |
| கலைஞர் | 
* RKD Artists
* ULAN

 |
| மக்கள் | 
* இத்தாலிய மக்கள்

 |
விரவல் முகில் அறையில் மின்மமாக்கும் கதிர்வீச்சின் (இங்கே ஆல்பா துகள்கள்) பாதையைப் பார்க்கலாம். இதுவொரு நிகழ்படம் ஆகவே சிறிதுநேரம் பார்க்க வேண்டும்
ஒரு பொருளின் ஊடே பாயும் ஆற்றல் மிக்க துகளோ கதிரோ, அதாவது மின்மமாக்கும் கதிர்வீச்சு, அது செல்லும் பாதையில் ஊடுருவும் பொருள்களால் தன் ஆற்றலை இழக்கும் வீதம் **நேரியல் ஆற்றல் பரிமாற்றம்** (*linear energy transfer*, LET) எனப்படும். பொதுவாக ஓர் ஊடகத்தின் வழியாக ஒரு மைக்குரோ மீட்டர் தொலைவு செல்லும் போது எவ்வளவு ஆற்றலை ஊடுருவும் கதிர் இழக்கும் அளவு ஆகும். இதனை KeV/μ (கிலோ இலத்திரன்-வோல்ட்டு/மைக்குரோமீட்டர்) என்று குறிக்கப்படும். சிலவிடங்களில் ஒரு செ.மீ தொலைவில் இழக்கும் மெகா இலத்திரன்-வோல்ட்டு (MeV/cm) என்னும் அளவிலும் தருவதுண்டு.

இந்த நேரியல் ஆற்றல் பரிமாற்றம் என்பது ஆற்றல் கதிரின் தன்மைகளைப் பொருத்தும், ஊடகப்பொருளைப் பொருத்தும் அமையும். அதிக நேரியல் ஆற்றல் பரிமாற்றம் (அதிக நே.ஆ.பம்) என்றால் ஊடகப்பொருள் வழியே பாயும் ஆற்றலை மிகுதியாகக் குறைந்த தொலைவில் இழக்கச் செய்கின்றது. ஆகவே மொத்த ஆற்றலின் படிவும் குறைந்த இடத்தில் நிகழ்கின்றது. ஆகவே ஊடகப் பொருளில் கூடுதலான அமைப்புச்சிதைவை உண்டாக்கும். இதனால் அப்பொருள் தன்னியல்பான இயக்கப் பண்புகள இழக்க நேரிடும்; எடுத்துக்காட்டாக உயிரணுக்கள் (செல்கள்), நுண்மின்கருவிகள் ஆகியவற்றில். அதே நேரம் கதிரியக்கத்தின் தன்மையை அதிகம் உள்ளே அதிக தொலைவு செல்லாமலும் காக்கும். இந்த நேரியல் ஆற்றல் பரிமாற்ற (நே.ஆ.பம்) என்னும் கருத்து ஆற்றல் படிவவளவு இயலில் (dosimetry) கதிரியக்கத்தின் தாக்கத்தன்மையை அளவிட உதவும் கதிரிய படிவுமதிப்பெண் (radiation weighting factor) உருவாக்க உதவுகின்றது. 
பொதுவாக செல்லும் தொலைவால் (x) ஆற்றல் (E) இழக்கும் வீதத்தை *dE/dx* என்று கணக்கிடுவர்.

அடிக்குறிப்புகளும் மேற்கோளும்
-----------------------------

1. ↑  International Commission on Radiation Units and Measurements (October 2011). Seltzer, Stephen M.. ed. "Fundamental Quantities and Units for Ionizing Radiation". *Journal of the ICRU* **11** (1). doi:10.1093/jicru/ndr012. ICRU report 85a.. பார்த்த நாள்: 18 December 2012. 
[*தொடர்பிழந்த இணைப்பு*]
**பிரான்டிசேக் குப்கா** (செக் மொழி: *František Kupka*) (செப்டெம்பர் 23, 1871 - யூன் 24, 1957) என்பவர், ஒரு செக் நாட்டு ஓவியர். இவர் *பிராங்க் குப்கா*, *பிராங்கோயிசு குப்கா* என்னும் பெயர்களாலும் அறியப்பட்டவர். இவர் ஆர்பியம், பண்பியல் ஓவிய இயக்கத்தின் தொடக்க கட்டம் போன்றவற்றின் முன்னோடியும் இணை நிறுவுனரும் ஆவார். இவரது ஆக்கங்கள் யதார்த்தவிய அடிப்படையில் இருந்து உருவானவை எனினும், பிற்காலத்தில் தூய பண்பியல் ஓவியங்களாக வளர்ச்சியடைந்தன.

வரலாறு
------

### கல்வி

பிரான்டிசேக் குப்கா கிழக்கு பொகீமியாவில் உள்ள ஒப்பச்னோ என்னும் ஊரில் 1871 ஆம் ஆண்டு பிறந்தார். 1889 தொடக்கம் 1892 வரை பிராக் நுண்கலை அக்கடமியில் பயின்றார். அக்காலத்தில் இவரது ஒவியங்கள் வரலாறு, தேசப்பற்று ஆகிய விடயங்களைச் சார்ந்தவையாக இருந்தன. பின்னர் குப்கா, வியன்னா நுண்கலை அக்கடமியில் சேர்ந்தார். அங்கே குறியீடு, உருவகம் சார்ந்த விடயங்களில் கவனம் செலுத்தினார். இவர், ஓவியரும் சமுதாயச் சீர்திருத்தவாதியுமான கார்ல் வில்லெம் டீஃபெம்பாக் என்பவராலும் அவரது இயற்கைசார்ந்த வாழ்க்கை முறையாலும் கவரப்பட்டார். 1894 ஆம் ஆண்டில் வியன்னாவிலுள்ள குன்சுட்வேரீனில் குப்காவின் கண்காட்சி இடம்பெற்றது. இக்காலத்திலேயே இவருக்கு இறையியலிலும், மெய்யியலிலும் ஈடுபாடு உண்டானது. 1894 ஆம் ஆண்டில் குப்கா பாரிசு நகரில் குடியேறினார். அங்கே சிறிது காலம் யூலியன் அக்கடமியில் கற்றபின், இக்கோல் டி பூஸ்-ஆர்ட்டில் சேர்ந்தார். ஜோன் பியரே லாரன்சு அங்கே இவருடன் கல்வி கற்றார்.

மேற்கோள்கள்
-----------

1. ↑  "František Kupka". 23 March 2014 அன்று பார்க்கப்பட்டது.

வெளியிணைப்புகள்
---------------

விக்கிமீடியா பொதுவகத்தில்,  
 ***பிரான்டிஷெக் குப்கா***   
என்பதின் ஊடகங்கள் உள்ளன. 

* பிரான்டிஷெக் குப்கா WikiPaintings
* பிரான்டிஷெக் குப்கா பரணிடப்பட்டது 2017-12-14 at the வந்தவழி இயந்திரம் Centre Pompidou
* பிரான்டிஷெக் குப்காவின் படைப்புகள் Artcyclopedia
* தி அதெனேயம் *(The Athenaeum)* பரணிடப்பட்டது 2014-03-23 at the வந்தவழி இயந்திரம் குப்காவின் படங்களும் படைப்புகளும்
* பிரான்டிஷெக் குப்காவின் படைப்புகளின் கண்காட்சி பரணிடப்பட்டது 2007-06-18 at the வந்தவழி இயந்திரம், பிராகா
**அகாமனிசிய பாரசீக  சிங்க ரைடன்** (பாரசீகத்தில்: "تکوک شیر غران") என்பது அகாமனிசியக் காலத்திய பண்டைய கலைப் பொருள் ஆகும். 

 பாரசீக - அகேமேனியக் கோப்பை, பெருநகரக் கலை அருங்காட்சியகம்
ரைடன் என்பது பானங்களை அருந்த பயன்படுத்தப்படும் ஒரு வகை கோப்பையாகும். இது விலங்குகளின் முக வடிவத்தைக் கொண்ட கூம்பு வடிவ கொள்கலனாக இருந்தது. இவை பண்டைய மத்திய கிழக்கு ஆசியவிலும், கிரேக்கத்திலும் பயன்பாட்டில் இருந்துள்ளன. 

பண்டைய  பாரசீகர்கள் (ஈரானியர்கள்) பயன்படுத்திய பாத்திரத்தின் அடியில் விலங்கின் முகத்தைக் கொண்டதாக இதை அமைத்தனர்; பிற்காலத்தில் கிமு 550-இல் அதாவது அகாமனிசியப் பேரரசினர் காலத்தில், பொதுவாக விலங்கின் முகமானது ரைடனின் முன்புறத்தில் அமைந்திருப்பதாக, பாத்திரத்திற்கு 90 பாகை கோணத்தில் செங்குத்தாக வடிவமைக்கப்பட்டது. 

இந்த ரைடனானது கி.மு. 500 இல் உருவாக்கப்பட்டதாக கணிக்கப்பட்டுள்ளது. இதன் உயரமானது 6.7 அங்குலம் (17 செ.மீ ) கொண்டதாக, முற்றிலும் தங்கத்தால் செய்யப்பட்டுள்ளது. இதன் பல்வேறு பாகங்கள் தனித்தனியாகச் செய்யப்பட்டு ஒன்றாக பற்றவைக்கப்பட்டு இணைக்கப்பட்டுள்ளன. ஆனால் இதெல்லாம் வெளியே தெரியாத அளவுக்கு செய் நேர்த்தியுடன் இது உருவாக்கப்பட்டுள்ளது. இந்த ரைடனில் ஊற்றப்பட்ட பானத்தை ஒரு மிடரு அருந்தினால்கூட மிகப்பெரிய ஆற்றல் கிடைக்கும் என்று அக்காலத்திய மக்கள் நம்பினர். 

இந்த சிங்கத் தலைப் பாத்திரமானது 1954 ஆம் ஆண்டு பாரசீகத்தின் தென்மேற்குப் பகுதியான ஈலாம் எனுமிடத்தில், பிளெட்சர் ஃபண்ட் என்பவரால் கண்டுபிடிக்கப்பட்டது. தற்போது இந்த ரைடனானது நியூயார்க்கில் உள்ள மெட்ரோபொலிட்டன் அருங்காட்சியகத்தில் உள்ளது .

குறிப்புகள்
-----------

1. ↑  "The Persians: Archaeology of Achaemenid Persia". Wfltd.com. 2015-07-07 அன்று மூலம் பரணிடப்பட்டது. 2015-07-28 அன்று பார்க்கப்பட்டது.
2. ↑  "Vessel terminating in the forepart of a lion [Iran]" (54.3.3) In Heilbrunn Timeline of Art History. New York: The Metropolitan Museum of Art, 2000–.. (October 2006)
**பியதோசி நிகோலயேவிச் கிரசோவ்சுகி (Feodosy Nikolaevich Krasovsky)** (உருசியம்: Феодосий Николаевич Красовский) (26 செப்டம்பர் [யூ.நா. 14 செப்டம்பர்] 1878 – அக்தோபர் 1, 1948) ஓர் உருசிய வானியலாளரும் பின்னர் சோவியத் வானியலாளரும் புவியளவியலாளரும் ஆவார். இவர் உருசியாவில் உள்ள காலிச்சில் பிறந்தார். இவர் 1900 இல் மாஸ்கோவில் உள்ள மெழெவாய் (நில அளக்கை) நிறுவனத்தில் தன் இளவல் பட்டம் பெற்றார். அங்கே இவர் 1907 இல் இருந்து விரிவுரையாளராகப் பணிபுரிந்தார்;.

ஆராய்ச்சி
---------

இவர் 1928 இறுதியில் *நடுவண் நில, வான் அளக்கையியல், நிலப்படவியல் நிறுவனத்தை* உருவாக்கினார்; இவர் அங்கே 1928 முதல் 1930 வரை இயக்குநராக பணிபுரிந்தார். மேலும் அறிவியல் இனை இயக்குநராக 1930 முதல் 1937 வரை இருந்தார். இவர் 1924 முதல் 1930 வரை சோவியத் ஒன்றியத்தில் வானியல், புவிப்புற அளவையியல், நிலப்படவியல் துறைப்பணிகளுக்குத் தலைமை தாங்கினார். இவர் சோவியத் ஒன்றியத்தின் தேசிய புவிப்புற அளவையியல் வலையமைப்பை உருவாக்கும் கோட்பாடு, கட்டுமான முறைகளை வடிவமைத்தார். இது தொடர்பான நிலக்கிடப்பியல், ஈர்ப்பளவையியல் சார்ந்த சிக்கல்களுக்குத் தீர்வுகண்டார். இவரும் மற்றொரு சோவியத் புவிப்புற அளவையியலாளராகிய அலெக்சாந்த்தர் அலெக்சாந்திரோவிச் இசதோவும் 1940இல் ஒரு நீள்வட்டகத்தின் பருமான்ங்கலை வரையறுத்தனர். இந்த நீள்வட்டகம் பின் கிரசோவ்சுகி நீள்வட்டகம் என அழைக்கப்பட்டது. இது சோவியத்திலும் பிற நாடுகளிலும் 1990 கள் வரை பயன்பாட்டில் இருந்தது. இவர் 1939 இல் சோவியத் ஒன்றிய அறிவியல் கல்விக்கழக உயராய்வு உறுப்பினர் ஆனார்.

இவர் மாஸ்கோவில் 1948 இல் இறந்தார்.

விருதுகள்
---------

* இசுடாலின் பரிசு (1943, 1952 – இறந்தபின்)
* செம்பதாகை ஆணை
* இலெனின் ஆணை

குறிப்புகள்
-----------

1. ↑  p.25, Farbman
2. ↑  p.496, Gillispie
3. ↑  Guelke
4. ↑  p.464, The American Congress on Surveying and Mapping

மேற்கோள்கள்
-----------

* Gillispie Coulston, Charles, *Dictionary of Scientific Biography*, v.7, American Council of Learned Societies, Scribner, 1972
* Farbman, Michael, *Europa*, Europa publications limited, 1930
* *Surveying and Mapping: quarterly publication of American Congress on Surveying and Mapping*, v.23, American Congress on Surveying and Mapping, United States Superintendent of Documents, Superintendent of Documents, 1963
* Guelke, Leonard, *Cartographica*, York University (Toronto, Ont.), Department of Geography, Canadian Cartographic Association, University of Toronto Press, 1971
**அகாரிய மொழி** என்பது வடக்கு சத்தீஸ்கர் மற்றும் கிழக்கு மத்தியப் பிரதேசத்தில் உள்ள அகாரிய மக்களால் பேசப்படும் ஒரு மொழியாகும். பொதுவாக இந்த அகாரிய மொழி போலித்தன்மை கொண்டது என கருதப்படுகிறது. இம்மொழி முண்டா மொழியின் ஒரு கிளைப்பிரிவாக கருதப்பட்டு வருகிறது.
ஐஎஸ்ஓ குறியீட்டுடன் எத்னொலோக்கினால் இம்மொழி பதிவு செய்யப்பட்டிருந்தாலும், உலகின் அதிகம் அறியப்படாத மொழிகளின் புத்தகத் தரவுத்தளமான குளோட்டோலாக் இந்த மொழியை 'போலியானது' என்று அறிவித்தது.  மேலும் இம்மொழியின் இருப்பை பழங்குடி மரபுகளின் புகழ்பெற்ற அறிஞர் **வெரியர் எல்வின்** என்று அழைக்கப்படும் ஹேரி வெரியர் ஹோல்மன் எல்வின் மற்றும் மொழியியலாளர்கள் **பெலிக்ஸ் ராவ்** மற்றும் **பால் சிட்வெல்** ஆகியோரால் வெளிப்படையாக மறுத்துள்ளனர்.
அசுரி மொழியை பேசும் முண்டா பழங்குடி மக்களின் பேச்சு வழக்கு மொழியாக அகாரிய மொழி இருக்கலாம் எனவும் அகாரியா' பழங்குடியினரை வெவ்வேறு பழங்குடியினரை பேச்சுவழக்குகளுடன் இணைக்கும் இணைப்பு மொழியாகவும் இது இருக்கக்கூடும் என சந்தேகத்தின் காரணமாகவே அப்படி மறுத்துள்ளனர். மேலும், சமீப கால மொழியியல் வரலாற்றில் மேல் கங்கை சமவெளியில் பேசப்படும் முண்டா மொழிகள் எதுவுமே சான்றளிக்கப்படவில்லை.

மேற்கோள்கள்
-----------

1. ↑  அகாரிய at *Ethnologue* (18th ed. 2015)
2. ↑  Nordhoff, Sebastian; Hammarström, Harald; Forkel, Robert ஏனையோர். தொகுப்பாசிரியர்கள் (2013). "Agariya". *Glottolog 2.2*. Leipzig: Max Planck Institute for Evolutionary Anthropology. .
3. ↑ . .
4. ↑  Rau, Felix; Sidwell, Paul (2019-09-12). "The Munda Maritime Hypothesis" (in en). *Journal of the Southeast Asian Linguistics Society* **12** (2): 35–57. பன்னாட்டுத் தர தொடர் எண்:1836-6821. .
இந்த வரைபடம் நிசீயாவை பண்டைய நகரமான மெகாராவுடன் இணைக்கும் நீண்ட சுற்றுச் சுவர்களை சித்தரிக்கிறது.
**நிசீயா (Nisaea** அல்லது **Nisaia** ( பண்டைக் கிரேக்கம்: Νίσαια அல்லது Νισαία) என்பது பண்டைய கிரேக்க நகர அரசான மெகாராவுக்கு உட்பட ஒரு துறைமுக நகரமாகும். இது சரோனிக் வளைகுடாவில் அமைந்திருந்தது.  கிரேக்கத் தொன்மவியல் படி, நிசீயா இரண்டாம் பாண்டியனின் மகன்களில் ஒருவரால் நிறுவப்பட்டது. அவர் தன் தந்தை வழங்கிய பிராந்தியத்திற்கு தனது பெயரை இட்டார்.  பெலோபொனேசியப் போருக்கு முன்னும் பின்னும் நிசியாவின் கட்டுப்பாடு ஏதென்சுக்கும் மெகாராவுக்கும் இடையில் மாறிமாறி இருந்துவந்தது.   மெகாரியர்கள் நிசியாவை தங்கள் நகரத்துடன் சேர்த்து பாதுகாக்ககும் வகையில் நீண்ட சுவர்களைக் கட்டினார்கள். துசிடிடீஸின் கூற்றுப்படி, துறைமுகத்தை மெகாராவுடன் இணைக்கும் சுவர்களின் நீளம் எட்டு கிரேக்க ஸ்டேடியாக்கள் ஆகும், அதே நேரத்தில் இசுட்ராபோ சுவர்கள் 18 ஸ்டேடியா நீளம் கொண்டதாகக் கூறுகிறார்.  டிமீடரின் கோயில் நிசியாவுக்கு அருகிலுள்ள சாலையில் அமைந்திருந்தது. மேலும் பொசைடன் கோயில் துறைமுக நகரத்திற்குள் அமைந்திருந்தது.  மெகாராவின் கவிஞரான தியோக்னிசின் பிறப்பிடமாக நிசீயா கருதப்படுகிறது. ஆனால் அவரது பிறந்த இடம் குறித்து உறுதியாக அறியப்படவில்லை  இந்தப் பண்டைய துறைமுக நகரத்தின் இருப்பிடம் குறித்து வரலாற்றாசிரியர்களிடையே விவாதம் நிலவுகிறது.

குறிப்புகள்
-----------

1. ↑  Ager, Sheila (2018-11-15). "Mythic Highways of the Megarid" (in en). *Teiresias Supplements Online* **1**: 50. .
2. ↑  Ager, Sheila (2018-11-15). "Mythic Highways of the Megarid" (in en). *Teiresias Supplements Online* **1**: 49. .
3. ↑  Freitag, Klaus (2018-11-15). "With and Without You: Megara's Harbours" (in en). *Teiresias Supplements Online* **1**: 106. .
4. 1 2  Freitag, Klaus (2018-11-15). "With and Without You: Megara's Harbours" (in en). *Teiresias Supplements Online* **1**: 103. .
5. ↑  Freitag, Klaus (2018-11-15). "With and Without You: Megara's Harbours" (in en). *Teiresias Supplements Online* **1**: 105. .
6. ↑  Freitag, Klaus (2018-11-15). "With and Without You: Megara's Harbours" (in en). *Teiresias Supplements Online* **1**: 107. .
7. ↑  Stein-Hölkeskamp, Elke (2018-11-15). "Theognis and the Ambivalence of Aristocracy" (in en). *Teiresias Supplements Online* **1**: 130. .
**பிரான்ஸ் தலித் மாநாடு** பிரான்ஸ் இலங்கைத் தலித் சமூக மேம்பாட்டு முன்னணியிரால் முதன்முறையாக ஒக்டோபர் 20, 21 2007 காலப்பகுதிகளில் பாரிசில் நடைபெறுகிறது. "இலங்கைத் தலித்மக்களின் எதிர்கால சமூக பொருளாதார அரசியல் முன்னேற்றம் கருதிய வேலைத்திட்டங்களை உத்வேகப்படுத்தும் நோக்கில் இம்மாநாடு நடத்தப்பட்டது." 

இந்த மாநாடு தமிழ்த் தேசியத்துக்கு, குறிப்பாக தமிழீழ விடுதலைப் புலிகளுக்கு எதிரான கருத்துப் போக்கை கொண்டுள்ளது என சிலரால் விமர்சிக்கப்பட்டுள்ளது.

புகலிடத்தில் சாதியம்
--------------------

இந்த மாநாடு இலங்கைத் தமிழர்கள் புகலிடத்தில் சாதி தொடர்பாக மேற்கொள்ளும் ஒரு முக்கிய நிகழ்வு ஆகும். புகலிடத்தில் சாதிய சமூகக் கட்டமைப்பின் அழுத்தம் இறுக்கமாக தொடர முடியாவிட்டாலும், திருமணம், ஊர் ஒன்றியங்கள் ஊடாக புகலிடங்களிலும் சாதியக் கட்டமைப்பின் தாக்கம் தொடர்ந்து இருந்தே வருகின்றது என்பது இங்கு குறிக்கத்தக்கது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2008-12-01 அன்று மூலம் பரணிடப்பட்டது. 2007-10-20 அன்று பார்க்கப்பட்டது.

வெளி இணைப்புகள்
---------------

* தலித் அரசியல் அறிக்கை - தூ மின்சஞ்சிகை
* வசந்தத்தின் இடிமுழக்கம். - ஒக்ரோபர் 21 எழுச்சியின் நாற்பதாவது வருட நினைவுகளும் பாடங்களும் பரணிடப்பட்டது 2007-09-16 at the வந்தவழி இயந்திரம் - ஷோபாசக்தி
* புலம்பெயர் தேசத்தில் சிறீலங்கா புலனாய்வு பிரிவின் புதிய பொறிகள் - விமர்சனப் பார்வை - சாத்திரி
* பாரிஸ் தலித் மாநாட்டின் தவறான போக்கை அம்பலப்படுத்துதல் - பி.இரயாகரன்
* நடைபெற்ற தலித் மாநாட்டு விபரம்
* தலித் மாநாடு: பின்குறிப்புகள்
[*தொடர்பிழந்த இணைப்பு*] - ஷோபாசக்தி
* தேசியமும் பகுதி2 :சேனன்
[*தொடர்பிழந்த இணைப்பு*] -சேனன்
**பொது தோட்டங்கள்** (Public Gardens) *பாக்-இ-ஆம்* என்றும் அழைக்கப்படும் இது இந்தியாவின் தெலங்காணாவில் ஐதராபாத்து நகரின் மையத்தில் அமைந்துள்ள ஒரு வரலாற்றுப் தோட்டமாகும். இது 1846ஆம் ஆண்டில் ஐதராபாத்தின் நிசாமால் கட்டப்பட்டது. மேலும், இது ஐதராபாத்தின் பழமையான தோட்டமாகும்.

வரலாறு
------

பொதுத் தோட்டங்கள், பாக்-இ-ஆம் (பாகியம்) அல்லது பாகம் என்றும் அழைக்கப்படுகின்றன. உருது மொழியில் "பாக்" என்றால் "தோட்டம்" எனவும், "ஆம்" அல்லது "ஆம் ஜனா" என்றால் "பொது" எனப் பொருள்படும். 1846 ஆம் ஆண்டில் கட்டப்பட்டது. 1980க்குப் பிறகு இது "பொது தோட்டங்கள்" என்று அழைக்கப்படத் தொடங்கியது.

ஈர்ப்புகள்
----------

தெலங்காணா மாநில தொல்பொருள் அருங்காட்சியகம், பொட்டி ஸ்ரீராமுலு தெலுங்குப் பல்கலைக்கழகம், நன்கு அறியப்பட்ட திறந்தவெளி நடக அரங்கமான "லலிதா கலா தோரணம்", "ஜவகர் பால பவன்", தெலங்காணா சட்டப் பேரவை , சட்டமன்ற அலுவலகக் கட்டிடங்கள் போன்றவை இங்கு அமைந்துள்ளன. இன்றும் மக்கள் இதை ஒரு பொழுதுபோக்கு பூங்காவாக பயன்படுத்துகிறார்கள். இது நம்பள்ளியில் அமைந்துள்ளது.

தெலுங்கானா மாநில தொல்பொருள் அருங்காட்சியகத்திற்கு வருகை தருவது கலை ஆர்வலர்களுக்கு மகிழ்ச்சி அளிக்கிறது. அழகிய பொதுத் தோட்டங்களில் அமைந்துள்ள இந்த அருங்காட்சியகத்தில் நாட்டின் பழம்பொருட்கள் மற்றும் கலைப் பொருட்களின் களஞ்சியங்களில் ஒன்றாகும். 1920ஆம் ஆண்டில் ஏழாம் நிசாமால் கட்டப்பட்ட இந்த அருங்காட்சியக கட்டிடம் இந்திய-சார்சானிக் கட்டிடக்கலைக்கு ஒரு சிறந்த எடுத்துக்காட்டு. இந்த அருங்காட்சியகத்தில் பௌத்த கலைக் கண்காட்சி, பிராமணிய மற்றும் சமண கலைக் கண்காட்சி, வெண்கல கலைக் கண்காட்சி, ஆயுதங்கள் மற்றும் கவச கலைக் கண்காட்சி, நாணயவியல் கலைக் கண்காட்சி, அஜந்தா கலைக் கண்காட்சி போன்ற பல கலைக் கண்காட்சிகள் உள்ளன. மாநில அருங்காட்சியகத்திற்கு அருகில் தற்கால கலை அருங்காட்சியகமும் உள்ளது.

அடையாளங்கள்
-----------

தெலங்காணா சட்டப் பேரவை, ஜூபிலி மாளிகை, தொல்லியல் அருங்காட்சியகம், தெலுங்காணா, இந்திரா பிரியதர்சினி அரங்கம், ஆசிப் டென்னிஸ் சங்கம், லலிதா கலா தோரணம், ஜவகர் பால் பவன் மற்றும் ஷாஹி பள்ளிவாசல் போன்ற சில முக்கிய அடையாளங்கள் இந்தத் தோட்டத்திற்குள் உள்ளன.

புகைப்படங்கள்
-------------

* ஆந்திரப் பிரதேச சட்டமன்றம்ஆந்திரப் பிரதேச சட்டமன்றம்
* தொல்லியல் அருங்காட்சியகம், தெலுங்காணாதொல்லியல் அருங்காட்சியகம், தெலுங்காணா
* தெலுங்கு பல்கலைக்கழகம்தெலுங்கு பல்கலைக்கழகம்
* ஜூபிலி மாளிகைஜூபிலி மாளிகை

மேலும் காண்க
------------

* ஐதராபாத் நிசாம்கள்

மேற்கோள்கள்
-----------

விக்கிமீடியா பொதுவகத்தில்,  
 ***ஐதராபாத்தின் பொது தோட்டங்கள்***   
என்பதின் ஊடகங்கள் உள்ளன. 


1. ↑  Bhavani, Divya Kala (2017-05-19). "A bedrock of history" (in en-IN). *The Hindu*. பன்னாட்டுத் தர தொடர் எண்:0971-751X. .
**உன்னை நான் சந்தித்தேன்** 1984 ஆம் ஆண்டு வெளிவந்த தமிழ்த் திரைப்படமாகும். கோவைத்தம்பி தயாரித்து கே. ரங்கராஜ் இயக்கத்தில் வெளிவந்த இத்திரைப்படத்தில் சிவகுமாரும் சுஜாதாவும் முதன்மை வேடங்களில் நடித்துள்ளனர். இவர்களுடன் மோகன், ரேவதி, கவுண்டமணி ஆகியோரும் முக்கிய வேடங்களை ஏற்றுள்ளனர்.

இப்படத்துக்கு இளையராஜா இசையமைத்துள்ளார். இதில் இடம்பெற்ற பாடல்களுக்கு பி. ஜெயச்சந்திரன், எஸ். ஜானகி, கே. ஜே. யேசுதாஸ், வாணி ஜெயராம் ஆகியோர் பின்னணி பாடியுள்ளனர்.

கதை
---

கல்லூரி மாணவி இந்து ( ரேவதி ) ஜானகி ( சுஜாதா ) விளையாடும் ஒரே குழந்தை. இந்து சக கல்லூரி மாணவி முரளியை ( சுரேஷ் ) காதலிக்கிறார். முரளியின் தந்தை சபாபதி ( வி.கே.ராமசாமி ) மற்றும் ஜானகி இருவரும் தங்கள் திருமணத்திற்கு ஒப்புக்கொள்கிறார்கள், ஆனால் இருவரும் முதலில் பட்டம் பெற வேண்டும் என்ற நிபந்தனையின் கீழ். இந்து தனது தமிழ் தேர்வுகளைப் பற்றி கவலைப்படுகிறார், அது அவளுடைய பலவீனமான பொருள். இந்துவின் பேராசிரியரான ரகுராமன் ( சிவகுமார் ) அவளுக்கு ஆசிரியராக சபாபதி ஏற்பாடு செய்கிறார். இறந்த தந்தையை கேப்டன் ஜகதீஷ் ( சரத் ​​பாபு ) என்று இந்து குறிப்பிடும்போது, ​​ஜானகி இந்துவின் தாயார் என்பதைக் கண்டு ரகுராமன் அதிர்ச்சியடைந்துள்ளார் .

கடந்த காலங்களில், ஜானகியும் ரகுராமனும் திருமணம் செய்து கொண்டனர். மேடை நிகழ்ச்சிகளில் ஜானகி தனது நண்பர் விஜய் ( மோகன் ) உடன் பாடினார், ரகுராமன் இருவருக்கும் ஒரு விவகாரம் இருப்பதாக சந்தேகித்தார். கணவரின் சந்தேகங்களைத் தாங்க முடியாமல், ஜானகி அவரை விட்டு வெளியேறி, கேப்டன் ஜகதீஷுடன் சரணாலயத்தைக் கண்டுபிடித்தார், அவர் ஒரு இளம் மகள் இந்துவுடன் விதவையாக இருந்தார். கேப்டன் இறந்தபோது, ​​ஜானகி இந்துவை வளர்த்து, ஜானகி தனது உயிரியல் தாய் என்று நம்ப அனுமதித்தார்.

ஜானகியுடன் பிரிந்த ஆண்டுகளில், ரகுராமன் தனது வழிகளின் பிழையை உணர்ந்துள்ளார் மற்றும் அவளுடைய தற்போதைய நிலைமைக்கு அனுதாபம் காட்டுகிறார். அவர்களது திருமணத்தை ஒரு ரகசியமாக வைக்க அவர் ஒப்புக்கொள்கிறார், இருவரும் மீண்டும் நெருக்கமாக வளர்கிறார்கள். முரளி இருவரையும் ஒரு நெருக்கமான சூழ்நிலையில் பார்த்து இந்துவுக்கு இதை தெரிவிக்கிறார். ஜானகி இப்போது தனது மகளின் அதிருப்தியைச் சமாளிக்க வேண்டிய கட்டாயத்தில் உள்ளார், மேலும் ரகுராமனுடனான தனது உறவு இந்துவுடனான தனது உறவில் உள்ளது.

நடிகர்கள்
---------

தொடக்க வரவுகளிலிருந்து தழுவி:

* சுஜாதா ஜானகி போன்று
* சிவகுமாரின் ரகுராமன் போன்று
* இந்துமதியாக ரேவதி
* சுரேஷ் முரளி போன்று
* வி.கே. ராமசாமி சபாபதி போன்று
* விஜயாக மோகன் (விருந்தினர் தோற்றம்)
* கேப்டன் ஜகதீஷாக சரத் ​​பாபு
* கவுண்டமணி பாண்டிய போன்று
* அம்மானியாக ஒய் விஜயா
* பூர்ணம் விஸ்வநாதன் டாக்டர் போன்று
* இளம் இந்துமதியாக ரேகா ரதீஷ்

மேற்கோள்கள்
-----------

1. ↑  மணிரத்தினம் டைரக்சனில் இதயக்கோயில், மாலைமலர், ஜூன் 05, 2016
1,3,3,3-டெட்ராபுளோரோபுரொப்பீனின் வேதியியல் கட்டமைப்பு 
**ஐதரோபுளோரோவொலிபீன்கள்** *(Hydrofluoroolefins)* என்பவை ஐதரசன், புளோரின் மற்றும் கார்பன் அணுக்கள் சேர்ந்து உருவாகும் வேதிச்சேர்மங்கள் ஆகும். ஆல்க்கேன் வழிச்சேர்மங்கள் ஐதரோபுளோரோகார்பன்கள் எனப்படுவதைப்போல ஆல்க்கீன் வழிச்சேர்மங்கள் ஐதரோபுளோரோவொலிபீன்கள் எனப்படுகின்றன.

ஐதரோபுளோரோகார்பன்களை விட ஆயிரம் மடங்கு குறைவாக ஐதரோபுளோரோவொலிபீன்கள் புவிவெப்பமாதலுக்கு காரணமாகின்றன  என்பதால் இவற்றை நான்காம் தலைமுறை குளிர்பதனூட்டிகள் என்கிறார்கள். 2,3,3,3-டெட்ராபுளோரோபுரொப்பீனும், 1,3,3,3- டெட்ராபுளோரோபுரொப்பீனும் நடைமுறையில் குளிர்பதனிகளாகப் பயன்படுத்தப்பட்டு வருகின்றன. 1-குளோரோ-3,3,3-முப்புளோரோபுரொப்பீனை பயன்படுத்துவதற்கான திட்டங்கள் மேம்படுத்தப்பட்டு வருகின்றன

மேற்கோள்கள்
-----------

1. 1 2  "HETEROGENEOUS CATALYSIS UNDER MICROWAVE HEATING" (in Italian). *La Chimica l'Industria* (Società Chimica Italiana) (4): 22. May 2012. .
2. ↑  HFO, i nuovi gas refirgerant
3. ↑  Hydrofluoroolefins (HFOs) பரணிடப்பட்டது 2012-02-04 at the வந்தவழி இயந்திரம், European Fluorocarbons Technical Committee
4. ↑  Honeywell Sells Novel Low-Global-Warming Blowing Agent To European Customers பரணிடப்பட்டது 2016-03-03 at the வந்தவழி இயந்திரம், Honeywell press release, Oct. 7, 2008
5. ↑  Cheryl Hogue (2011). "Replacing the Replacements". *Chemical & Engineering News* **89** (49): 31–32.
.
**பிரான்செசு உலோவாட்டர்** *(Frances Lowater)* (1871? - 1956) ஒரு பிரித்தானிய அமெரிக்க இயற்பியலாளரும் வானியலாளரும் ஆவார். இவர் இங்கிலாந்தில் நாட்டிங்காமில் உள்ள பல்கலைக்கழகக் கல்லூரியிலும் கேம்பிரிட்ஜில் உள்ள நியூன்காம் கல்லூரியலும் படித்து தன் இளவல் பட்டத்தைப் பெற்றார். இவர் பின்னர் அமெரிக்காவுக்கு இடம்பெயர்ந்து பிரின் மாவர் கல்லூரியில் தன் முனைவர் பட்டத்தை 1906 இல் பெற்றார். இவர் த்ன் முனைவர் பட்ட ஆய்வின்போது இயற்பியல் ஆய்வக விளக்குநராகச் சேர்ந்து 1910 வரை தொடர்ந்து அப்பதவியில் இருந்தார். இவர் ஓராண்டு இல்லினாயிசில் அமைந்த வெசுட்டுபீல்டு கல்லூரியில் பணிபுரிந்தார். இவர் நான்காண்டுகளிராக்போர்டு கல்லூரியில் பணிபுரிந்தார். பிறகு வெல்லெசுலி கல்லூரிக்குச் சென்று தன் வாழ்க்கைப்பணி முழுவதும் அங்கேயே கழித்தார். இடையில்1910 முதல் 1911 வரை ஒராண்டுக்கு வெசுட்டர்ன் மகளிர் கல்லூரியல் கல்வி பயிற்றுவித்துள்ளார்.

இவரது கதிர்நிரல் வரைவு ஆராய்ச்சி மீரா, ஆர் இலியோனிசு, ஆர் செர்பெண்டிசு, டீ செபீ ஆகிய விண்மீன்களில் நடத்தப்பட்டது. இவர் கந்தக ஈராக்சைடு உட்கவர் கதிர்நிரல்களை ஆய்வு செய்தார். இவர் தன் ஆய்வை யெர்க்கேசு வான்காணகத்தில் மேற்கொண்டார். இவர் அரசு வானியல் கழகத்திலும் இலண்டன் இயற்பியல் கழகத்திலும் ஆய்வுறுப்பினர் ஆவார்.  இவர் இலண்டன் இயற்பியல் கழகத்தின் *இயற்பியல் முன்னேற்ற அறிக்கை* மூன்றாம் தொகுதியை வில்பிரீடு பாசில்மன் உடன் இணைந்து வெளியிட உதவினார்; இவர் அரசு நிறுவனத்துக்கும் உறுப்பினராகத் தேர்வு செய்யப்பட்டார். இவர்1956 இல் இறந்தார்.

மேற்கோள்கள்
-----------

1. 1 2  Ogilvie, Marilyn Bailey; Harvey, Joy Dorothy (2000-01-01) (in en). *The Biographical Dictionary of Women in Science: L-Z*. Taylor & Francis. பன்னாட்டுத் தரப்புத்தக எண்:9780415920407. .
2. ↑  "The Western College at the Front". *The New York Observer*: pp. 62. July 14, 1910.
3. ↑  Mann, Wilfrid Basil (2014). *Was There a Fifth Man?: Quintessential Recollections*. எல்செவியர். பக். 15. பன்னாட்டுத் தரப்புத்தக எண்:1483147134.
4. ↑  "Minutes". *Proceedings of the Royal Institution of Great Britain* (Royal Institution of Great Britain) **36** (1-3). பன்னாட்டுத் தர தொடர் எண்:0035-8959.

வெளி இணைப்புகள்
---------------

* ஆக்கங்கள் பிரான்செசு உலோவாட்டர் இணைய ஆவணகத்தில்
**மலையனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது நற்றிணை 93.

மலையன் பெயர் விளக்கம்
---------------------

மலையன் என்னும் பெயர் முருகனைக் குறிக்கும். முருகன் 'குன்றுதோறு ஆடும் குமரன்'. மைவரை உலகத்தில் சேயோன் மேவி இருக்கிறான். மலையனார் கடவுள் பெயரைப் பெற்ற புலவர். இது இறையனார் என்னும் பெயரைப் போன்றது.

பாடல் சொல்லும் செய்தி
---------------------

### பெருங்கல் நாடன்

தேன்கூட்டுப் பழம் தொங்கும் மலை அது. மலை அணிந்திருக்கும் மாலைபோல் அருவி அதில் தொங்கும். இம்மலையில் விளையும் கூலமெல்லாம் (தானியமெல்லாம்) பிலத்தில் (குகையில்) தானே புகுந்துகொள்ளும் மலை அது. இந்த மலையை விட்டுப் பிரிந்தவர்கள் பிரிந்து வந்துவிட்டோமே என்று வருந்துவர். இத்தகைய மலைநாடன் தலைவன்.

### பழங்கண் மாமை

நுசும்பு
மருங்கு
* புன்கண் = (கண் = நெஞ்சக் கண், நினைவு) புன்மையான நினைவு, துன்பப்படுகிறோம் என்னும் நினைவு.
* பழங்கண் = பழமை நல மகிழ்ச்சி.
* மருங்கு = (மருங்குல்) இடுப்புக்குக் கீழ்ப் பருத்திருக்கும் துடையின் மேற்பகுதி.
* நுசும்பு = இடுப்புக்கும் மருங்குலுக்கும் இடையில் சுருங்கிக் கிடக்கும் இடுப்பு.

தலைவி பழங்கண் மாமை உடையவள். மாமை என்பது அம்மை கொண்ட அழகு. அவள் மருங்கை மறைக்கும் அளவுக்கு அணிகலன்களைப் பூண்டிருந்தாள். பருத்த தோளை உடையவள். அவளது நுசும்பு நல்கூர்ந்து மெலிந்திருந்தது. ஆகம் என்னும் மார்பில் பூண் தொங்கிக்கொண்டிருந்தது. இந்த உடலில் காணப்பட்ட நாணந்தான் அவளுக்குப் பழங்கண்.

### உயிர்க் குறியெதிர்ப்பு

ஒன்றைக் கொடுத்து அதற்குக் கைம்மாறாக மற்றொன்றைப் பெற்றுக்கொள்வது 'குறியெதிர்ப்பு'. காதலர் தமக்குள்ளே உயிரைக் கொடுத்து உயிரைப் பெற்றுக்கொள்வர் என்கிறார் இந்தப் புலவர்.

உயிரைக் கொடுத்துவிடலாம். வாங்கியவரிடமிருந்து அவரது உடைமையைத் திரும்பப் பெறுவதுதான் அரிய செயலாக உள்ளது என்கிறாள் தலைவி. திருமணந்தான் கொடுத்த உயிரைத் திரும்பப் பெறுவது என்கிறாள் பாடலின் தலைவி.
உலக நாடுகளில் தேசிய வருவாய் சமனின்மை - ஜினி குறியீடு கொண்டு அளக்கப்பட்டது. ஜினி குறியீடு 0 ஆக இருந்தால் அந்நாட்டில் அனைவரும் சமமான வருவாய் ஈட்டுகின்றனர். 1 ஆக இருந்தார் அனைத்து வருவாயும் ஒருவர் மட்டும் ஈட்டுகிறார், ஏனையோர் வருவாயற்று உள்ளனர். ஜினி குறியீடு இவ்விரண்டு எல்லைகளுக்கு (0, 1) இடைப்பட்டதாக இருக்கும். சிவப்பு நிறம் கொண்ட நாடுகளில் வருவாய்ச் சமனின்மை கூடுதலாகவும், பச்சை நிறம் கொண்ட நாடுகளில் குறைவாகவும் உள்ளது.
**பொருளாதார ஏற்றத்தாழ்வு** ஒரு சமூகத்தில் அதன் வெவ்வேறு குழுக்களுக்கிடையே அல்லது தனிநபர்களுக்கிடையே இருக்கக் கூடிய பொருளாதார நிலையின் சமனற்ற தன்மையைக் குறிக்கின்றது. பொருளாதார நிலையை வருமானத்தையும் நிலையான சொத்துக்களையும் கொண்டு வரையறை செய்யலாம். ஒரு ஆரோக்கியமான சமூகத்துக்கு அதன் அடிப்படை வாழ்க்கைத் தரம் சிறப்பாகவும், ஏற்றத்தாழ்வு குறைவாகவும் இருத்தல் நலம்.

இந்த ஏற்றத்தாழ்வுகளை அளக்க ஜினி குறியீட்டைப் பயன்படுத்துவர்.

வெளி இணைப்புகள்
---------------

* Some Aspects of Inter District Disparities in Tamil Nadu R. J. Chelliah and K. R. Shanmugam பரணிடப்பட்டது 2006-12-10 at the வந்தவழி இயந்திரம்
* பரணிடப்பட்டது 2007-05-01 at the வந்தவழி இயந்திரம்
***உன்னை வாழ்த்திப் பாடுகிறேன்*** (*Unnai Vaazhthi Paadugiren*) என்பது 1992 ஆண்டு வெளியான தமிழ் காதல் திரைப்படம் ஆகும். ஸ்ரீதேவ் இயக்கிய இப்படத்தில் பார்த்திபன், சுமன் ரங்கநாதன், மோகினி ஆகியோர் முக்கிய வேடங்களில் நடித்தனர். டி. பி. கோவைத்தம்பி தயாரித்த இப்படத்திற்கு இளையராஜா இசை அமைத்தார். 1992 பெப்ரவரி 14 அன்று படம் வெளியானது.

கதை
---

இரவி ( பார்த்திபன் ), வாகன பழுதுபார்க்கும் தொழில் செய்யும் ஒரு ஏழை. அவன் பணிமனையில் வேலை செய்து தனது தாயுடன் வசிக்கிறான். மேலும் அவன் பணக்கார பெண்ணான பிரியாவை ( சுமன் ரங்கநாதன் ) ஆழமாக காதலிக்கிறான். பிரியா அவனை வெறுக்கிறாள் மேலும் இரவியும், பிரியாவும் ஏற்கனவே திருமணமானமாகி மண முறிவு பெற்றவர்கள் எனபது பின்னோக்கிய காட்சிகள் வழியாக தெரியவருகிறது. ஏனெனில் அவன் தன் தாய் இறந்துவிட்டார் என்று பொய் சொள்கிறான். இதனால் கோபப்படும் பிரியா தனது காதல் திருமணத்திற்கு பிறகு அவனுடன் வாழ்வதற்கு பதிலாக தன் பெற்றோருடனே இருந்துவிடுகிறாள். இதற்கிடையில், ஆஷா ( மோகினி ) என்ற மற்றொரு பணக்கார பெண், இரவியை காதலிக்கிறாள், அவள் அவனுக்கு தன் ஆசையை வெளிப்பபடுத்துகிறாள். அவன், உண்மையில், தான் பிரியாவின் கணவன் என்றும், அவளுடன் வாழ்வதற்காக அவளை சமாதானப்படுத்த முயல்வதாக இரவி அவளிடம் கூறுகிறான்.

ரவி, பிரியா, ஆஷாவுக்கு என்ன நடக்கிறது என்பதுதான் மீதமுள்ள கதை.

நடிகர்கள்
---------

* பார்த்திபன் ரவியாக
* சுமன் ரங்கநாதன் பிரியாவாக
* மோகினி ஆஷாவாக
* வி. கே. ராமசாமி
* நாசர் ஆஷாவின் தந்தையாக
* மனோரமா இரவியின் தாயாக
* சங்கீதா பிரியாவின் தாயாக
* செந்தில்
* குமரிமுத்து
* எம். ஆர். கே.
* டைப்பிஸ்ட் கோபு
* வாசு
* பிரபுதேவா (சிறப்பு தோற்றம்)

இசை
---

திரைப்படத்திற்கான பின்னணி இசை மற்றும் பாடல் இசை ஆகியவற்றை இசையமைப்பாளர் இளையராஜா மேற்கொண்டார். 1992 இல் வெளியான இந்த படல் பதிவில், வாலி, கங்கை அமரன், நா காமராசன், முத்துலிங்கம், பிறைசூடன், மு. மேத்தா ஆகியோர் எழுதிய ஆறு பாடல்கள் இருந்தன.

| எண் | பாடல் | பாடகர் (கள்) | காலம் |
| --- | --- | --- | --- |
| 1 | 'இப்போதும் நிப்பேன்' | மனோ | 4:57 |
| 2 | 'ஓ ஓ ஓ காலை' | எஸ். ஜானகி | 4:46 |
| 3 | 'ஒரு மாலை சந்திரன்' | எஸ். பி. பாலசுப்பிரமணியம், மின்மினி | 4:52 |
| 4 | 'ஒரு ராகம்' | கே. ஜே. யேசுதாஸ், எஸ். ஜானகி | 5:00 |
| 5 | 'தாலாட்டு சொன்னவளோ' | அருண்மொழி | 1:26 |
| 6 | 'உன்னை வாழ்த்தி' | கே. ஜே. யேசுதாஸ் | 4:50 |

குறிப்புகள்
-----------

1. ↑  "Filmography of unnai vazhthi padugiren". cinesouth.com. 2013-05-03 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "Unnai Vaalthi Paadukiren (1992) Tamil Movie". spicyonion.com. 2013-05-03 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *Unnai Vaazhthi Paadukiren*
**பிராபோர்ன் விளையாட்டரங்கம்**  (*Brabourne Stadium*) இந்திய பெருநகரம் மும்பையிலுள்ள ஓர் துடுப்பாட்ட விளையாட்டரங்கமாகும். இந்த மைதானத்திற்கு இந்தியத் துடுப்பாட்ட சங்கம் (CCI) உரிமையாளராக உள்ளது. பிராபோர்ன் விளையாட்டரங்கமே இந்தியாவின் முதல் நிலைத்த கட்டுமானம் கொண்ட விளையாட்டு அரங்கமாகும். 2006ஆம் ஆண்டு வரை இதன் வடக்கு அமர்பகுதியில் இந்தியத் துடுப்பாட்டக் கட்டுப்பாடு வாரியத்தின் (BCCI) தலைமையகமும் 1983 துடுப்பாட்ட உலகக்கிண்ண கோப்பையும் இங்கு அமைந்திருந்தது. இவை இரண்டுமே 2006இல் புதியதாகக் கட்டப்பட்ட வான்கேடே அரங்கத்தில் உள்ள *துடுப்பாட்ட மையத்திற்கு* மாற்றப்பட்டன.

இந்த விளையாட்டரங்கத்தில் 1948 முதல் 1972 வரை தேர்வுத் துடுப்பாட்டங்கள் ஆடப்பட்டன. இதற்கு முன்னதாக 1937 முதல் 1946 வரை மும்பை பென்டாங்குலர் ஆட்டங்கள் நடந்து வந்தன. சிசிஐயுடனான நுழைவுச்சீட்டு குறித்த சர்ச்சைக்குப் பின்னர் *மும்பை துடுப்பாட்ட சங்கம்* (BCA) புதிய வான்கேடே அரங்கத்தைக் கட்டியது. இதன்பிறகு தேர்வுத் துடுப்பாட்டங்கள் இங்கு நடைபெறவில்லை. சில முதல்தர துடுப்பாட்ட போட்டிகள் வருகை புரியம் அணிகளுடன் விளையாடப்பட்டது. துடுப்பாட்டத்தைத் தவிர இங்கு டென்னிசு போட்டிகளும் காற்பந்தாட்ட போட்டிகளும் இசை நிகழ்ச்சிகளும் நிகழ்த்தப்பட்டுள்ளன. 

அண்மையில், மீண்டும் பன்னாட்டுத் துடுப்பாட்ட விளையாட்டுக்கள் இங்கு நடத்தப்படுகின்றன. 2006ஆம் ஆண்டில் ஐசிசி சாம்பியன்சு கோப்பைக்கான விளையாட்டுக்களும் 2007இல் முதல் இருபது20 பன்னாட்டுப் போட்டியும் நடத்தப்பட்டுள்ளன. மீண்டும் முதல் தேர்வுத் துடுப்பாட்டம் 36 ஆண்டுகளுக்குப் பின்னர் 2009இல் விளையாடப்பட்டது. இந்தியன் பிரீமியர் லீக்கின் மூன்றாவது பதிப்பில் 2010இல் மும்பை இந்தியன்ஸ் அணியின் தாய் மைதானமாக இருந்தது.

சான்றுகோள்கள்
-------------

1. ↑  "Mumbai police to exercise extra caution for T20 tie". *Daily News and Analysis* (India). 18 October 2007.. பார்த்த நாள்: 10 February 2011.

மேலும் அறிய
-----------

* பிராபோர்ன் விளையாட்டரங்கில் நடந்த ஆட்டங்களின் புள்ளியட்டைகள்.
* Vasant Raiji; Anandji Dossa (1987). *CCI and the Brabourne Stadium*. Cricket Club of India.
* Mihir Bose (1990). *A History of Indian Cricket*. Andre Deutsch.
* Boria Majumdar (2004). *Twenty two yards to freedom*. Penguin.

விக்கிமீடியா பொதுவகத்தில்,  
 ***Brabourne Stadium***   
என்பதின் ஊடகங்கள் உள்ளன.
2012ல் ஐக்கிய நாட்டுச்சபையின் உயிரியல் பன்முகத்தன்மை தொடர்பான மாநாடு (சி.பி.டி) **ஹைதராபாத் பல்லுயிர் மாநாடு 2012** (2012 Hyderabad Biodiversity Conference) என அக்டோபர் 1–19 முதல் இந்தியாவின் ஐதராபாத்தில் நடைபெற்றது. சுமார் 194 நாடுகளின் சுற்றுச்சூழல் அமைச்சர்கள் மற்றும் வனத்துறை அமைச்சர்கள் இந்த மாநாட்டில் கலந்து கொண்டனர். உலக வங்கி மற்றும் ஆசிய வளர்ச்சி வங்கி போன்ற சர்வதேச அமைப்புகளும் பங்கேற்றன. கிட்டத்தட்ட 8,000 முதல் 10,000 பிரதிநிதிகள் உயிரியற் பல்வகைமை மற்றும் உயிர் பாதுகாப்பு தொடர்பான பிரச்சினைகள் குறித்து விவாதித்தனர்.

இலச்சினை
--------

சிபிடி இலச்சினை மூன்று முக்கிய அம்சங்களைக் கொண்டுள்ளது. மேல் பகுதியில் ராயல் வங்காளப் புலி, ஒரு பெண் ஒரு பறவை மற்றும் ஒரு இலை மையத்தில் மற்றும் வட்டத்தின் கீழ்ப் பகுதியில் ஒரு டால்பின்.

ராயல் வங்காளப் புலி அனைத்து நிலப்பரப்பு விலங்குகளையும் குறிக்கிறது. இது இந்திய வனவிலங்குகளையும் குறிக்கிறது. ராயல் வங்காளப் புலி ஒரு அருகிய இனம், மற்றும் சிபிடியின் முக்கிய நோக்கங்களில் ஒன்று, பல்லுயிர் இழப்பைக் குறைப்பதாகும். எனவே, இது இந்த அமைப்பின் செயல்பாடுகளின் தனித்துவமான தன்மையை வெளிப்படுத்துகிறது. டால்பின் கடலைக் குறிக்கிறது. டெல்பினிடே குடும்பம் செட்டேசியன் வரிசையில் மிகப்பெரியது. இவை உலகம் முழுவதும் காணப்படுகின்றன. இதனால் உலக நீர் வாழ் உயிரினங்களைக் குறிக்கிறது. பெண், அன்னை பூமியைக் குறிக்கிறது. அன்னை பூமி நமக்கு உணவு, தங்குமிடம் மற்றும் மனித மற்றும் பிற உயிரினங்களின் ஒவ்வொரு அடிப்படைத் தேவைகளையும் பூர்த்திசெய்கிறது. இலச்சினையில் உள்ள பெண், இந்தியக் கலாச்சாரத்தைக் குறிக்கும் வகையில் தானியங்களை அறுவடை செய்யுமாறு உள்ளார். இலையும் பறவையும் தாவரங்களையும் விலங்கினங்களையும் குறிக்கின்றன. நாம் இயல்பாக உயிர்வாழ இவை முக்கியம். இவ்வாறு இவை இயற்கையின் சமநிலையைக் குறிக்கின்றன.

இந்தியாவில் 22 அலுவல் மொழிகளும், 398 பேசப்படுகின்ற மொழிகளும் உள்ளன. இந்த மொழி பன்முகத்தன்மைக்கு மத்தியில், சமற்கிருதம் ஒற்றுமையின் நூலினைக் கொண்டுள்ளது. ஏனெனில் இந்த மொழிகளில் பல சமற்கிருதத்திலிருந்து பெறப்பட்டவை. ஆங்கில மொழிபெயர்ப்பு கீழ் விளிம்பில் வட்டமிடப்பட்டுள்ளது.

இலச்சினை ஒரு வட்டத்தை உருவாக்குகிறது. வட்டம் நமது பூமியைக் குறிக்கிறது. இது ஒரு வாழ்க்கை வட்டத்தையும் குறிப்பதாக உள்ளது. இது நம் இயற்கையின் கோட்பாடு. இந்தியத் தத்துவத்தில், ஒரு வட்டம், ஒரு புள்ளி. ஒரு மீவியற்பியல் சொல். இது அனைத்து படைப்புகளின் தோற்ற புள்ளியாக முன்மொழியப்பட்டது. ஒரு வட்டத்திற்குத் தொடக்கமும் முடிவும் இல்லை. இதனால் பிரபஞ்சம் தன்னைத்தானே தன்னுள்ளே குறிக்கிறது.

மேற்கோள்கள்
-----------

1. ↑  Press Information Bureau, Government of India. "Hyderabad to Host UN Convention on Biodiversity".
2. ↑  Convention on Biodiversity, Government of India. "Guidelines for Logo, Convention on Biodiversity" (PDF).

வெளி இணைப்புகள்
---------------

* சந்திப்பு ஆவணங்கள்
**அன்னா சுஜாதா மத்தாய்** (Anna Sujatha Mathai) இந்தியாவைச் சேர்ந்த ஒரு கவிஞர் ஆவார்.

ஆரம்பகால வாழ்க்கை மற்றும் கல்வி
-------------------------------

மத்தாய் சிரிய கிறிஸ்தவ பெற்றோருக்கு மகளாகப் பிறந்தார். மிராண்டா கல்லூரியில் ஆங்கில மொழி மற்றும் இலக்கியத்தில் இளங்கலைப் பட்டமும் , எடின்பரோ பல்கலைக்கழகத்தில் சமூக ஆய்வுகளில் முதுகலைப் பட்டமும் பயின்றார். இவர் இங்கிலாந்தில் சமூக ஆய்வுகள் துறையில் சில ஆண்டுகள் பணியாற்றினார்.

இலக்கிய படைப்புகள்
------------------

மத்தாயின் *இன் தெயர் ஓன் வாய்ஸ்* என்பது ஆர்லேன் ஆர். கே. சைட் என்பவரால் 1993இல் தொகுக்கப்பட்டது. பின்னர் *போஸ்ட் - இண்டிபெண்டன்ஸ் போயட்ரி பை இண்டியன்ஸ்* என்பதனை அருந்ததி சுப்பிரமணியம் ( சாகித்ய அகாடமி ) தொகுத்துள்ளார்.  

இவரது கவிதைகளில் சில இந்திய மற்றும் ஐரோப்பிய மொழிகளில் மொழிபெயர்க்கப்பட்டுள்ளன.

புத்தகங்கள்
-----------

மத்தாய் ஐந்து கவிதைத் தொகுப்புகளை ஆங்கிலத்தில் வெளியிட்டுள்ளார்.

* *குரூசிபிகேசன்ஸ் (1970) எழுத்தாளர்கள் பட்டறை, கல்கத்தா*
* *வி தி அன்ரான்சில்ட் (1972) எழுத்தாளர்கள் பட்டறை, கல்கத்தா*
* *தி அட்டிக் ஆஃப் நைட் (1991) ரூபா & கோ. புது தில்லி*
* *லைஃப் - ஆன் மை சைட் ஆஃப் தெ ஸ்ட்ரீட் (2005) சாகித்ய அகாடமி. (பெண்கள் கவிஞர்கள் 50 வது ஆண்டிற்காக காட்சிப்படுத்தப்பட்டது.*
* *மதர்ஸ் வீணா அண்ட் தெ செலக்டட் போயம்ஸ் (2013)*

சான்றுகள்
---------

1. ↑  "Walking in the dark". 2014-04-02. 2018-02-15 அன்று பார்க்கப்பட்டது.
2. ↑  "Indian Poetry Anthology". 2018-02-15. 2015-10-06 அன்று மூலம் பரணிடப்பட்டது. 2018-02-15 அன்று பார்க்கப்பட்டது.
3. ↑  "About Author". 2018-02-15. 2018-02-15 அன்று பார்க்கப்பட்டது.
4. ↑  "Her Poems". 2018-02-15. 2018-02-15 அன்று பார்க்கப்பட்டது.